شەفەق نیوز/ مەسرور بارزانی سەرۆک حکومەت هەرێم کوردستان، ئمڕوو پەنجشەممە، پێشوازی لە ماجد حەنتوش وەزیر کارەبا لە حکومەت فیدڕالی کرد.
حکومەت هەرێم لە بەیاننامەیگ وت: باس دەرباری رەوش وزەی کارەبا لە عراق و هەرێم کوردستان کریا، و هەمیش باس لە شیوەیل بتەوکردن هاوکاری لەناوبەین هەردوک لایەنەگە و تەقەلایل ئەرا زیایکردن وەزە لە ویستکەیل بەرهەمەکان.
سەرۆک حکومەت ئامادەیی تەواوی ئەرا هاوکاری و هەماهەنگی وەگەرد وەزارەت کارەبای فیدڕاڵی و تووڕ نیشتمانی نشان دا ئەرا جیوەجیکردن پڕۆژە کارەباییە هاوبەشەیل.
و ئاماژە کرد ک عراق خاوەن سامانەیلیگ مادی و مرۆیی دەوڵەمەنیگە ئەگەر وەشیوەی خاسیگ وە بەرهەم هاوریان، ک بوودە خاوەن کاریگەری خاسیگ لە خاسەوکردن ژیان هاووڵاتییەیل وەگشتی ولەکارەبا وەتایبەت.
